Leonid Vitalievič Kantorovič

Leonid Vitalievič Kantorovič () (* 19. január 1912, Petrohrad, Rusko, vtedy Ruská ríša – † 7. apríl 1986, Moskva, Rusko, vtedy Ruská SSR, ZSSR)Leonid Vitalyevich Kantorovich.Leonid Kantorovich - Jewish Virtual Library. bol ruský matematik a ekonóm, nositeľ Ceny Švédskej ríšskej banky za ekonomické vedy na pamiatku Alfreda Nobela za rok 1975.Leonid Vitalyevich Kantorovich. 

Pracoval v matematickej teórii optimalizácie, kde položil základy lineárneho programovania, niekoľko rokov pred tým, než George Dantzig objavil simplexovú metódu.George Dantzig . Svoje poznatky v teórii optimalizácie využíval v oblasti hospodárskeho plánovania. V roku 1949 dostal za svoju prácu v tejto oblasti Stalinovu cenu.

Pracoval aj v iných oblastiach matematiky, predovšetkým vo funkcionálnej analýze a numerickej matematike, aplikoval funkcionálnu analýzu na analýzu niektorých iteratívnych metód numerickej matematiky, z čoho vzišla tzv. Kantorovičova nerovnosť.Kantorovich inequality - Wolfram MathWorld. Je tiež autorom konceptu tzv. Kantorovičovej metriky, ktorá sa využíva v teórii pravdepodobnosti.Vershik, A. M.: Kantorovich metric: Initial history and little-known applications. Pracoval aj v komplexnej analýze, variačnom počte a deskriptívnej teórii množín.

 Referencie

Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Ruskí matematici
Kategória:Ruskí ekonómovia
Kategória:Matematici židovského pôvodu
Kategória:Ekonómovia židovského pôvodu
Kategória:Ruské osobnosti židovského pôvodu
Kategória:Osobnosti z Petrohradu
Kategória:Pochovaní na Novodievčom cintoríne
Kategória:Absolventi Petrohradskej štátnej univerzity